./data/phi0474/phi056/phi0474.phi056.perseus-lat1.xml
M. Tullius Cicero
atque hoc ipso tempore tibi paene minitanti nobis per litteras hoc rescribo atque respondeo:ego dolori tuo non solum ignosco, sed summam etiam laudem tribuo (meus enim me sensus, quanta vis fraternisit amoris, admonet); a te peto ut tu quoque aequum te iudicem dolori meo praebeas; si acerbe, si crudeliter, si sine causa sum a tuis oppugnatus, ut statuas mihi non modo non cedendum sed etiam tuo atque exercitus tui auxilio in eius modi causa utendum fuisse   ego te mihi semperamicum esse volui, me ut tibi amicissimum esse intellegeres laboravi   maneo in voluntate et, quoad voles tu, permanebo citiusque amore tui fratrem tuum odisse desinam quam illius odio quicquam de nostra benevolentia detraham